text: Rygning i sengen medførte brand
  23 maj 2011 kl. 08.41
  Mand forbrændt efter en brand i  Vejle.
  Branden brød ud kort før klokken 8 mandag morgen, hvor beboeren havde røget i sengen.
  Manden tabte en glød af cigaretten i sengen, og det startede branden.
  Der gik desuden ild i mandens tøj.
  Beboeren fik tilkaldt hjemmeplejen, der hurtigt kom til stedet.
  De fik mandens tøj smidt ud på terrassen og fik ham under bruseren.
  Manden er blevet fløjet til brandsårsafdelingen på Rigshospitalet, skriver Vejle Amts Folkeblad.
  